als_Latn dik_Latn sag_Latn
Ambasada holandeze, në një deklaratë të lëshuar pak më parë pas konsultimeve me Ambasadat e Shteteve anëtare dhe Delegacionit të Bashkimit Europian në Shqipëri, u bën thirrje të gjitha forcave politike të vazhdojnë të angazhohen në dialog për të siguruar që zgjedhjet të zhvillohen në përputhje me standardet ndërkombëtare dhe me pjesëmarrjen e të gjitha palëve.
“Të gjithë udhëheqësit politikë duhet të jenë në lartësinë e përgjegjësisë së tyre lidhur me stabilitetin e vendit.
Edhe pse zgjedhjet pa pjesëmarrjen e opozitës do të ishin shumë për të ardhur keq, ato do të vlerësohen sipas meritave të tyre, bazuar në standardet ndërkombëtare” thuhet ne deklaratë.
Ambasada holandeze thekson se Brukseli ka vlerësuar progres të prekshëm në përmbushjen e pesë prioriteteve kyçe për hapjen e negociatave, por kjo duhet të përfshijë rezultate të besueshme në luftën kundër drogës dhe kundër kriminalizimit të politikës.
Tv Klan
als_Latn als_Latn als_Latn als_Latn jav_Latn